CELEX: 22019D1400
Language: lt
Date: 1553817600000
Title: 2019 m. kovo 29 d. EEE jungtinio komiteto sprendimas Nr. 84/2019, kuriuo iš dalies keičiamas EEE susitarimo IX priedas (Finansinės paslaugos) [2019/1400]

12.9.2019   
               
               
                  LT
               
               
                  Europos Sąjungos oficialusis leidinys
               
               
                  L 235/5
               
            
         EEE JUNGTINIO KOMITETO SPRENDIMAS Nr. 84/2019
         2019 m. kovo 29 d.
         kuriuo iš dalies keičiamas EEE susitarimo IX priedas (Finansinės paslaugos) [2019/1400]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas Europos Parlamento ir Tarybos reglamentas (ES) 2017/1129 2017 m. birželio 14 d. dėl prospekto, kuris turi būti skelbiamas, kai vertybiniai popieriai siūlomi viešai arba įtraukiami į prekybos reguliuojamoje rinkoje sąrašą, ir kuriuo panaikinama Direktyva 2003/71/EB (1);
                  
               
                     (2)
                  
                  
                     Reglamentu (ES) 2017/1129 panaikinama į EEE susitarimą įtraukta Europos Parlamento ir Tarybos direktyva 2003/71/EB (2), todėl ji turi būti iš EEE susitarimo išbraukta nuo 2019 m. liepos 21 d.;
                  
               
                     (3)
                  
                  
                     todėl EEE susitarimo IX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo IX priedas iš dalies keičiamas taip:
            
                        1.
                     
                     
                        29b punktas (Europos Parlamento ir Tarybos direktyva 2003/71/EB) išbraukiamas nuo 2019 m. liepos 21 d.
                     
                  
                        2.
                     
                     
                        Po 29bc punkto (Komisijos deleguotasis reglamentas (ES) 2016/301) įterpiama:
                        
                                    „29bd.
                                 
                                 
                                    
                                       32017 R 1129: 2017 m. birželio 14 d. Europos Parlamento ir Tarybos reglamentas (ES) 2017/1129 dėl prospekto, kuris turi būti skelbiamas, kai vertybiniai popieriai siūlomi viešai arba įtraukiami į prekybos reguliuojamoje rinkoje sąrašą, ir kuriuo panaikinama Direktyva 2003/71/EB (OL L 168, 2017 6 30, p. 12).
                                 
                              Reglamento nuostatos šio Susitarimo tikslais pritaikomos taip:
                        
                                    a)
                                 
                                 
                                    nepaisant šio Susitarimo 1 protokolo ir jeigu šiame Susitarime nenumatyta kitaip, sąvokos „valstybė (-ės) narė (-ės)“ ir „kompetentingos institucijos“, be jų reikšmės reglamente, reiškia ir atitinkamai ELPA valstybes ir jų kompetentingas institucijas;
                                 
                              
                                    b)
                                 
                                 
                                    nuorodos į kitus aktus reglamente yra laikomos susijusiomis su turiniu ir forma, jeigu tie aktai yra įtraukti į Susitarimą;
                                 
                              
                                    c)
                                 
                                 
                                    9 straipsnio 3 dalyje po datos „2019 m. liepos 21 d.“ įterpiami žodžiai „arba 2019 m. kovo 29 d. EEE jungtinio komiteto sprendimo Nr. 84/2019 įsigaliojimo dieną, iš šių datų pasirenkama vėlesnė“;
                                 
                              
                                    d)
                                 
                                 
                                    22 straipsnio 11 dalyje žodžiai „Sąjungos teisės“ pakeičiami žodžiais „EEE susitarimo“;
                                 
                              
                                    e)
                                 
                                 
                                    33 straipsnio 5 dalies antrame sakinyje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;
                                 
                              
                                    f)
                                 
                                 
                                    34 straipsnio 1 dalyje dėl ELPA valstybių po žodžio „ESMA“ įterpiami žodžiai „ir ELPA priežiūros institucija“;
                                 
                              
                                    g)
                                 
                                 
                                    35 straipsnio 2 dalyje žodis „Sąjungos“ pakeičiamas žodžiais „EEE susitarimo“;
                                 
                              
                                    h)
                                 
                                 
                                    37 straipsnio 3 dalies antrame sakinyje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;
                                 
                              
                                    i)
                                 
                                 
                                    38 straipsnio 2 dalies d punkte žodžiai „atitinkamą Sąjungos teisę“ pakeičiami žodžiais „atitinkamas EEE susitarimo nuostatas“;
                                 
                              
                                    j)
                                 
                                 
                                    46 straipsnio 3 dalyje po datos „2019 m. liepos 21 d.“ įterpiami žodžiai „arba 2019 m. kovo 29 d. EEE jungtinio komiteto sprendimo Nr. 84/2019 įsigaliojimo d., iš šių datų pasirenkama vėlesnė“;
                                 
                              
                                    k)
                                 
                                 
                                    49 straipsnio 2 dalyje po datos „2019 m. liepos 21 d.“ įterpiami žodžiai „arba 2019 m. kovo 29 d. EEE jungtinio komiteto sprendimo Nr. 84/2019 įsigaliojimo dienos, iš šių datų pasirenkama vėlesnė“ ir 49 straipsnio 3 dalyje po datos „2019 m. liepos 21 d.“ įterpiami žodžiai „arba 2019 m. kovo 29 d. EEE jungtinio komiteto sprendimo Nr. 84/2019 įsigaliojimo dieną, iš šių datų pasirenkama vėlesnė“;
                                 
                              
                                    l)
                                 
                                 
                                    49 straipsnio 2 dalyje datos „2018 m. liepos 21 d.“ ir „2017 m. liepos 20 d.“ pakeičiamos žodžiais „2019 m. kovo 29 d. EEE jungtinio komiteto sprendimo Nr. 84/2019 įsigaliojimo dienos“.“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2017/1129 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. kovo 30 d. arba kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1), iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. kovo 29 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 168, 2017 6 30, p. 12.
         
         
            (2)  OL L 345, 2003 12 31, p. 64.
         
         
            (*1)  Konstituciniai reikalavimai nurodyti.